
হিন্দুদের পূজায় কি অংশগ্রহণ করা যাবে? 
প্রশ্ন: 


হিন্দুদের পূজায় অংশগ্রহণের হুকুম কী? 
প্রশ্নকারী-কাশিম 


উত্তর: 

হিন্দু বা যে কোনো কাফেরদের পূজা বা ধর্মীয় উৎসব-অনুষ্ঠানে উপস্থিত 

হওয়া হারাম। আর সেই উৎসবের প্রতি সম্মান জ্ঞাপনপূর্বক উপস্থিত 

হওয়া অথবা তাদের পূজা ও ধর্মীয় প্রথা পালনে অংশ গ্রহণ করা কুফর। 
(11555 55800158515 5৯81 ০53৪ ০৯০9 

“(এবং রহমানের বান্দা তারা) যারা “যুরে' উপস্থিত হয় না। আর 

অনর্থক কর্মকাণ্ডের পাশ দিয়ে অতিক্রম করলে সসম্মানে পাশ কাটিয়ে 

চলে যায়। _সুরা ফুরকান: ৭২ 

ইমাম ইবনে কাসির রহ. (৭৭৪ হি.) বলেন, 

আনাস প্রমুখ তাবিয়ি বলেছেন, ‘যূর' হচ্ছে মুশরিকদের উৎসব।” - 
তাফসিরে ইবনে কাসির: ৬/১৩০; তাফসিরে বাগাবি: ৩/৪৫৯ 


ইমাম ফখরুদ্দিন রাযি রহ. (৬০৬ হি.) বলেন: 

“আয়াতে “যূর: দ্বারা প্রত্যেক এমন জায়গা উদ্দেশ্য হতে পারে 
যেখানে অনুচিত কাজ সংঘটিত হয়। মুশরিকদের উৎসব এবং 
পাপাচারীদের মিলনমেলাও এর অন্তর্ভুক্ত। কেননা যে অবাধ্যদের সাথে 


মেলামেশা করে এবং তাদের কর্মকাণ্ড পরিদর্শন করে, তাদের সমাবেশে 
উপস্থিত হয়, সেও তাদের সঙ্গে উক্ত অপরাধে অংশ নিল। উপস্থিত 


হওয়া ও পরিদর্শন করা তার প্রতি সন্তষ্টির প্রমাণ। _তাফসিরে 
কাবীর: ২৪/৪৮৫ 


উমর রা. বলেন: 

“তোমরা আল্লাহর দুশমনদের উৎসবগুলোতে তাদের থেকে দূরে 


থাক। - আসসুনানুল কুবরা: ১৮৮৬২ 
আল্লামা ইবনে নুজাইম রহ. (৯৭০ হি.) বলেন: 

অগ্নিপিজকদের নববর্ষে অংশগ্রহণ করলে এবং তাদের সাথে তাদের 
ওই দিনের কার্যাবলীর প্রতি সম্মতি জ্ঞাপন করলে অথবা শুধুমাত্র 
নববর্ষের প্রতি শ্রদ্ধা জ্ঞাপন করে সেদিন কিছু খরিদ করলে, যা সে 
খরিদ করার ছিল না এবং তা পানাহারের জন্যও নয়, এমনিভাবে ওই 
দিনের সম্মানার্থে কোনো মুশরিককে হাদিয়া প্রদান করলে; চাই তা 
একটা ডিমই হোক না কেন, সর্বসম্মতভাবে কাফের হয়ে যাবে। - 
আলবাহরুর রায়িক: ৫/১৩৩; হিন্দিয়া: ২/২৭৬ 

“হিন্দুদের মেলা-উৎসব যদি ধর্মীয় হয়, তাতে অংশগ্রহণ জায়েয নেই। 
তাদের এমন মেলাতে মুসলমানদের জন্য দোকান-পাট নিয়ে না যাওয়া 
চাই। তবে (মেলা থেকে) সওদাপাতি খরিদ করার ব্যাপারে দু' দিকেই 
বক্তব্য রয়েছে। কিছু ফকিহ সেটাও নিষেধ করেছেন। কেউ বলেছেন, 
যদি নিয়মিত প্রয়োজনীয় পণ্য খরিদ করা হয়; মেলার কারণে 
বিশেষভাবে কিছু ক্রয় না করা হয়, তাহলে জায়েয হবে। কিন্তু সতর্কতা 
হলো, তাদের ধর্মীয় মেলা থেকে কিছু খরিদ না করা। কেননা ক্রেতাদের 
দ্বারাও মেলার জৌলুস বৃদ্ধি পায়। আর কাফেরদের মেলার জৌলুস 
বাড়ানো সঙ্গত নয়। হ্যাঁ, যদি বাণিজ্যিক মেলা হয়, যেমন অনেক 
জায়গাতে পশু-পাখির বাণিজ্যমেলা বসে, সেখানে যেতে এবং 

কেনাকাটা করতে সমস্যা নেই। শর্ত হলো নাচ-গান থেকে দূরে থাকতে 


হবে।” _ইমদাদুল আহকাম: ৭/১৭২; আরো দেখুন: ফাতওয়া দারুল 
উলুম দেওবন্দ: ১৬/৩৯৮-৩৯৯; ইমদাদুল ফাতাওয়া: ৪/২৬৮- 
২৭০; আযিযুল ফাতাওয়া, পৃ: ৭১৮; রশিদিয়া, পৃ: ৪৫৫ ও ৪৭১ 


যফর আহমদ থানভি রহ.এর সময়ে জনৈক হিন্দু তাদের ধর্মীয় প্রথায় 

স্থানীয় যুসলিদেরকে দাওয়াত করলে, জনৈক মুসলিম এবিষয়ে হযরতের 

নিকট ফতোয়া তলব করেন। তখন তিনি লিখেন, 

“মুসলমানদের জন্য এই দাওয়াতে শরিক হওয়া জায়েয নেই। কেননা 
এটা হিন্দুদের ধর্মীয় দাওয়াত। আর কাফেরদের ধর্মীয় দাওয়াতে শরিক 


হওয়া জায়েয নেই। _ ইমদাদুল আহকাম: ৭/১৮১ 
আবু মুহাম্মাদ আব্দুল্লাহ আলমাহদি (েফিয়া আনহু) 
০৯-০৬-১৪৪২ হি. 


২৩-০১-২০২১ ইং. 








